**Príloha č. 4**

**k zmluve o poskytovaní služieb pri zbere údajov a žiadostí o vízum**

**Bezpečnostné podmienky spracúvania a ochrany osobných údajov**

1. Externý poskytovateľ je sprostredkovateľom Objednávateľa v zmysle čl. 4 ods. 8 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a *externým poskytovateľom služieb* v zmysle čl. 43 Nariadenia európskeho parlamentu a Rady (ES) č. 810/2009 z  13. júla 2009, ktorým sa ustanovuje vízový kódex Spoločenstva (vízový kódex). Objednávateľ je v súlade a na účely GDPR prevádzkovateľ.
2. Na účel spresnenia zmluvných ustanovení týkajúcich sa spracúvania osobných údajov vo vzťahu k  Externému poskytovateľovi slúži táto príloha Zmluvy, ktorá s ohľadom na GDPR a vízový kódex, a to konkrétne čl. 4 ods. 8 GDPR, čl. 3 ods. 1 GDPR, čl. 5 GDPR, čl. 6 ods. 1 GDPR, čl. 9 GDPR, čl. 12 až 22 GDPR, čl. 24 ods. 1 a 2 GDPR, čl. 28 ods. 1 až 4, 6, 9, 10 GDPR, čl. 29 GDPR, čl. 31 GDPR, čl. 32 ods. 1, 2 a 4 GDPR, čl. 33 ods. 2 GDPR, čl. 37 až 39 GDPR, čl. 77 až 82 GDPR, recitál 12, 13, 14, 15, 16, 17 vízového kódexu, čl. 8 ods. 9 vízového kódexu, čl. 13 ods. 6 vízového kódexu, čl. 17 vízového kódexu, čl. 43, 44, 47 ods. 1 písm. c) vízového kódexu ustanovuje konkrétne podmienky Objednávateľa, ktoré sú pre Externého poskytovateľa a ním prevádzkované vízové centrá záväzné a ktorými sa zaisťuje ochrana spracúvaných osobných údajov prostredníctvom personálnych, objektových a administratívnych opatrení.
3. Externý poskytovateľ sa zaväzuje dodržiavať tieto všeobecné zásady spracúvania osobných údajov
4. Externý poskytovateľ spracúva osobné údaje žiadateľov len spôsobom podľa zmluvy s Objednávateľom a jej príloh
5. zapojenie ďalšieho sprostredkovateľa do zmluvných procesov sprostredkovateľom (ďalej len „subsprostredkovateľ“) je vždy vykonávané v súlade so zmluvou a touto prílohou
6. spracúvanie osobných údajov žiadateľov smie Externý poskytovateľ vykonávať len v priestoroch vízových centier
7. pre spracúvanie osobných údajov vykonávaných Externým poskytovateľom platí, že prostriedky spracúvania a technické rozhrania a iné technické pokyny verifikuje a určuje Objednávateľ, pričom za ich aplikáciu a zabezpečenie potrebných zariadení opatrených legálnym softvérom zodpovedá Externý poskytovateľ; ich obstaranie vykoná na vlastné náklady
8. komunikovať so zodpovednou osobou Objednávateľa v stanovených prípadoch podľa prílohy č. 4 alebo kedykoľvek je to potrebné, kontaktný mail na tieto účely esp@mzv.sk
9. Externý poskytovateľ najneskôr do 90 dní od nadobudnutia účinnosti zmluvy v súlade s čl. 37 GDPR poverí lokálne zodpovedné osoby (ďalej len „LZO“) pre konkrétne geograficky určené skupiny štátov uvedené v bode 5 a v tejto lehote oznámi zodpovednej osobe Objednávateľa kontaktné údaje všetkých LZO v rozsahu: meno, priezvisko, mailová adresa, telefonický kontakt. Uvedené údaje oznamuje Externý poskytovateľ na adresy: esp@mzv.sk a súčasne konz@mzv.sk. LZO musí byť odborníkom v oblasti spracúvania osobných údajov podľa článku 37 ods. 5 GDPR. Sprostredkovateľ predloží zodpovednej osobe Objednávateľa poverenia pre LZO alebo ich úradne overené kópie do 30 dní od doručenia žiadosti Objednávateľa.
10. Externý poskytovateľ poverí LZO podľa bodu 4 pre tieto geograficky určené skupiny štátov
11. 1 LZO pre vízové centrá v Argentínskej republike, Bolívijskej republike, Brazílii, Kube, Spojených štátoch amerických,
12. 1 LZO pre vízové centrá v Čínskej ľudovej republike,
13. 1 LZO pre vízové centrá v Spojenom kráľovstve Veľkej Británie a Severného Írska, Írskej republike,
14. 1 LZO pre vízové centrá v Cyperskej republike, Egyptskej republike, Juhoafrickej republike, Keni,
15. 1 LZO pre vízové centrá v Arménsku, Azerbajdžanskej republike, Bieloruskej republike, Kazašskej republike, Kirgizskej republike, Turecku, Uzbekistane,
16. 1 LZO pre vízové centrá v Bahrajne, na Filipínach, v Indii, v Indonézii, Kambodži, Laose, Malajzii, na Taiwane, v Thajskom kráľovstve, vo Vietname,
17. 1 LZO pre vízové centrá v Irackej republike, Iránskej islamskej republike, Jordánskom hášimovskom kráľovstve, Kuvajte, Libanonskej republike, Spojených arabských emirátoch, Saudskej Arábii, na palestínskych územiach v Ramalláhu a v Izraelskom štáte.
18. Ak dôjde na základe požiadavky Objednávateľa k otvoreniu nového vízového centra v štáte uvedenom v bode 2.5 Zmluvy alebo v štáte, ktorý nie je uvedený v Zmluve, bude vízové centrum daného štátu priradené k LZO uvedenému v bode 5 podľa rozhodnutia Objednávateľa formou dodatku k Zmluve.
19. Externý poskytovateľ je povinný v súvislosti so zabezpečením kamerového systému zabezpečiť nasledujúce:
20. vízové centrum musí byť vybavené funkčným kamerovým systémom so záznamovým zariadením a infračerveným snímaním pre snímanie aj počas noci, ak nebude mať kamerový systém infra, tak sa musí v priestoroch vízového centra svietiť aj v čase nestránkových hodín a v noci;
21. pod neustálou kontrolou a monitorované musia byť priestory pre žiadateľov aj priestory určené pre zamestnancov – zamestnanecké zázemie, kde dochádza k spracúvaniu osobných údajov a osobitne biometrických údajov;
22. vstup do vízového centra musí byť monitorovaný tak, aby bolo možné vidieť, kto vchádza a vychádza;
23. kamerový záznam musí byť vyhotovovaný nepretržite, teda aj počas nestránkových hodín, sviatkov, dní pracovného pokoja, noci;
24. vyhotovený kamerový záznam musí byť uchovávaný 10 pracovných dní na separátnom úložisku, ktoré nie je prepojené so zariadeniami na ktorých Externý poskytovateľ spracúva osobné údaje žiadateľov; s možnosťou jeho separátneho uchovania aj po dlhšiu dobu ako je uvedené vyššie, a to v prípade, ak to bude potrebné na účely zisťovania alebo vykonávania policajných či iných vyšetrovacích úkonov pri podozrení na spáchanie trestného činu, alebo pri jeho spáchaní alebo v prípade, ak tak určí Objednávateľ;
25. na požiadanie musí vedieť Externý poskytovateľ poskytnúť záznam Objednávateľovi z akéhokoľvek ním prevádzkovaného vízového centra do maximálne 72 hodín od požiadavky Objednávateľa;
26. Externý poskytovateľ pri výpadku (ako celku/aj len niektorých kamier) kamerového systému (krádež, opotrebovateľnosť, rozbitie, zastaranosť) musí byť schopný zaistiť jeho náhradu v nevyhnutnom rozsahu do 72 hodín;
27. Externý poskytovateľ musí o monitorovaní kamerovým systémom informovať všetky fyzické osoby do priestorov vstupujúce a tie, ktoré môžu byť v zábere tohto systému; informácie musia byť v súlade s GDPR a odporúčaniami Európskeho výboru pre ochranu osobných údajov ku kamerovým systémom;
28. informácia o monitorovaní kamerovým systémom musí byť uspôsobená aj pre zdravotne znevýhodnené osoby, aby bola pre ne dostupná: osoba na invalidnom vozíku musí mať dostupnú informáciu vo výške očí; informácie musia byť sprostredkované vhodným spôsobom aj pre zrakovo a sluchovo postihnuté osoby.
29. Sprostredkovateľ predloží zodpovednej osobe Objednávateľa projekt kamerového systému, ktorý spĺňa požiadavky uvedené v bode 7, do 90 dní od účinnosti Zmluvy.